sagorsarker/bangla-wikipedia huggingface dataset:
ক্যান্সাস

ক্যান্সাস () মার্কিন যুক্তরাষ্ট্রের একটি অঙ্গরাজ্য। এর রাজধানী টোপিকা এবং বৃহত্তম শহর উইচিটা, এর সর্বাধিক জনবহুল কাউন্টি এবং বৃহত্তম কর্মসংস্থান কেন্দ্র জনসন কাউন্টি । ক্যানসাসের উত্তরে নেব্রাস্কা সীমানা; পূর্ব দিকে মিসৌরি ; দক্ষিণে ওকলাহোমা ; এবং পশ্চিমে কলোরাডো । ক্যান্সাসের নাম ক্যান্সাস নদীর নামানুসারে, যার ফলস্বরূপ কানসা স্থানীয় আমেরিকানরা যারা এর তীরে বাস করত তাদের নামকরণ করা হয়েছিল। হাজার হাজার বছর ধরে, এখন যা কানসাসে রয়েছে তা প্রচুর এবং বিচিত্র স্থানীয় আমেরিকান উপজাতির বাসস্থান ছিল। রাজ্যের পূর্বাঞ্চলে উপজাতিরা সাধারণত নদীর উপত্যকাসহ গ্রামে বাস করত। রাজ্যের পশ্চিম অঞ্চলে উপজাতিরা আধা যাযাবর এবং বিশাল পশু বাইসন শিকার করত।
অটো ইয়েসপার্সেন

অটো ইয়েসপার্সেন [ʌtˢo ˈjɛsb̥ɐsn̩] (জুলাই ১৬, ১৮৬০ - এপ্রিল ৩০, ১৯৪৩) একজন ডেনীয় ভাষাবিজ্ঞানী এবং ইংরেজি ব্যাকরণ বিশেষজ্ঞ।
অটো ইয়েসপার্সেন জুটল্যান্ডের র‍্যান্ডারসে জন্মগ্রহণ করেন। শৈশবে তিনি ডেনীয় ভাষাবিজ্ঞানী রাস্‌মুস রাস্কের কাজ দ্বারা অনুপ্রাণিত হন এবং রাস্কের ব্যাকরণ শিক্ষা সাহায্যে আইসল্যান্ডীয়, লাতিন ও স্পেনীয় ভাষায় দক্ষতা অর্জন করেন। ১৭ বছর বয়সে তিনি কোপেনহেগেন বিশ্ববিদ্যালয় এ ভর্তি হন। আইন বিষয়ে পড়াশোনা করলেও তিনি ভাষা শিক্ষার চর্চা চালিয়ে যান। ১৮৮১ সালে তিনি সম্পূর্ণরূপে ভাষা শিক্ষায় মনোনিবেশ করেন এবং ১৮৮৭ সালে দ্বিতীয় ভাষা হিসেবে ইংরেজি ও লাতিনসহ ফরাসি ভাষায় স্নাতকোত্তর ডিগ্রী লাভ করেন। তিনি নিজের ভরণপোষণের জন্য কিছুদিন আংশিক সময়ের স্কুল শিক্ষক ও ডেনীয় পার্লামেন্টে শর্টহ্যান্ড রিপোর্টার হিসেবে কাজ করেন। ১৮৮৭ থেকে ১৮৮৮ সালে তিনি ইংল্যান্ড, জার্মানি, ও ফ্রান্স ভ্রমণ করেন এবং হেনরি সুইট ও পল পাসির মত ভাষাবিজ্ঞানীদের সাথে সাক্ষাৎ করেন এবং অক্সফোর্ড বিশ্ববিদ্যালয় এ বক্তৃতায় অংশগ্রহণ করেন। তার শিক্ষক ভিলহেল্ম থমসেন এর উপদেশানুসারে তিনি ১৮৮৮ সালের আগস্ট মাসে কোপেনহেগেন ফিরে আসেন এবং ইংলিশ কেস সিস্টেম বিষয়ের উপর তার ডক্টরিয়াল ডিসার্টেশন শুরু করেন। ১৮৯১ সালে তিনি কৃতিত্বের সাথে ডক্টরেট ডিগ্রি লাভ করেন।
হের্মান অস্টহফ

হের্মান অস্ট্হফ () (১৮ই এপ্রিল, ১৮৪৭, বিলমেরিশ, উনা, জার্মানি—৭ই মে, ১৯০৯, হাইডেলবের্গ, জার্মানি) একজন জার্মান ভাষাবিজ্ঞানী।
অস্ট্‌হফ জার্মানির বার্লিন, টুবিঙেন ও বন শহরে চিরায়ত ভাষাতত্ত্ব (Classical philology), জার্মান সংস্কৃতি, সংস্কৃত ভাষা ও তুলনামূলক ভাষাবিজ্ঞান অধ্যয়ন করেন। তিনি ১৮৬৯ সালে বন বিশ্ববিদ্যালয় থেকে স্নাতক হন। ১৮৭০ থেকে তিনি কাসেল শহরে শিক্ষকতা করতে থাকেন ও ১৮৭৫ সালে বাসস্থান পরিবর্তন করে লাইপ্‌ৎসিশ শহরে চলে যান। ১৮৭৭ সালে তিনি হাইডেলবের্গ বিশ্ববিদ্যালয়ে তুলনামূলক ভাষাবিজ্ঞান ও সংস্কৃতের অধ্যাপক নিযুক্ত হন। ১৮৭৮ সালে তিনি পূর্ণ অধ্যাপক পদ লাভ করেন। তার গবেষণার মূল বিষয় ছিল ভারতীয় ব্যাকরণ। কার্ল ব্রুগমান ও আউগুস্ট লেসকিনের সাথে তাকেও নব্যব্যাকরণবিদদের মধ্যে অন্যতম ভাষাবিজ্ঞানী হিসেবে গণ্য করা হয়।
নোগা আলন

নোগা আলন (; জন্মঃ ১৭ ফেব্রুয়ারি ১৯৫৬) হলেন একজন ইসরায়েলি গণিতবিদ ও তাত্ত্বিক কম্পিউটীর বিজ্ঞানী। আলনের প্রধান বিশেষজ্ঞতা ডিসক্রীট গণিত ও কম্বিনেটোরিক্স-এ। তিনি তার অবদানের জন্য আরদিশ পুরস্কারসহ বিভিন্ন সম্মানে ভূষিত হয়েছেন।
আলন পাঁচ শতাধিক গবেষণাপত্র প্রকাশ করেছেন। তার বেশিরভাগ গবেষণাপত্রের বিষয়বস্তু কম্বিনেটোরিক্স ও তাত্ত্বিক কম্পিউটার বিজ্ঞান। এছাড়া তিনি একটি বইও প্রকাশ করেছেন। তিনি "এ. নিলি" ছদ্মনামেও বই প্রকাশ করেছেন।
পল সেমুর

পল সিমর (Paul Seymour) (জন্ম ২৬শে জুলাই, ১৯৫০) প্রিন্সটন বিশ্ববিদ্যালয়ের গণিতের অধ্যাপক এবং বিশ্বের শীর্ষস্থানীয় গ্রাফ থিয়োরিস্ট বলে পরিচিত। বর্তমানে প্রিন্সটন বিশ্ববিদ্যালয়ের অধ্যাপক।
বার্নার্ড রিম্যান

জর্জ ফ্রেডরিক বার্নার্ড রিম্যান (;) (১৭ই সেপ্টেম্বর, ১৮২৬ - ২০শে জুলাই, ১৮৬৬) বিখ্যাত জার্মান গণিতবিদ যিনি বিশ্লেষণী ও অন্তরকলনীয় জ্যামিতিতে মৌলিক অবদানের জন্য পরিচিত। তার প্রস্তাবিত রিমান প্রতিপাদ্য গণিতের সবচেয়ে কঠিন সমস্যাগুলির অন্যতম, যার সমাধান এখনও হয়নি।
রিমান হাজার বছরের জ্যামিতির ধারনায় ব্যাপক পরিবর্তন আনেন এবং সেই সময়ে জ্যামিতির মাধ্যমেই প্রকৃতির নিয়মগুলোকে একীকরণের চেষ্টা করে গেছেন। আমরা বর্তমান সময়ে আইন্সটানের সাধারণ আপেক্ষিকতা থেকে জানি মহাকর্ষ হল স্থান-কালের বক্রতার ফল। এই সিদ্ধান্ত সম্ভব হয়েছে রিমানের কাজের ফলেই। রিমানের কাছে বল(Force) হলো জ্যামিতির বহিঃপ্রকাশ (Force=Geometry) । এই ধারণার মাধ্যমেই তিনি প্রকৃতির সকল বলকে একীভবনের চেষ্টা করেছিলে। রিমান তার এই জ্যামিতির ধারণা প্রকাশ করেছিলেন ১৮৫৪ সালে। তার ঠিক ৬১ বছর পর ১৯১৫ সালে আইনস্টাইন প্রকাশ করলেন আপেক্ষিকতার সাধারণ তত্ত্ব অনেকটাই রিমানের জ্যামিতি বিষয়ক কাজ দ্বারা প্রভাবিত ছিল।
লাসলো লোভাশ

লাসলো লোভাস হাঙ্গেরীয় গণিতবিদ ও তাত্বিক কম্পিউটার বিজ্ঞানী। লোভাশ বর্তমানে মাইক্রোসফট রিসার্চ-এ কর্মরত। কম্বিনেটোরিক্স, কম্প্লেক্সিটি তত্ব, সম্ভাবনা ও অপটিমাইজেশন সহ গণিতের বিভিন্ন শাখায় তাঁর অবদান আছে।
তিনি নিম্নোক্ত বই সমূহ লিখেছেন অথবা সম্পাদনা করেছেন:
বিহার

বিহার সরকারের সাংবিধানিক প্রধান হলেন রাজ্যপাল। যিনি ভারতের রাষ্ট্রপতি দ্বারা নিযুক্ত হন। নির্বাহী ক্ষমতা মুখ্যমন্ত্রী এবং তাদের মন্ত্রিসভার উপর নির্ভর করে। বিধানসভায় সংখ্যাগরিষ্ঠ রাজনৈতিক দল সরকার গঠন করে।
রাজ্যের আমলাতন্ত্রের প্রধান হলেন মুখ্য সচিব। যার অধীনে ভারতীয় প্রশাসনিক পরিষেবা, ভারতীয় পুলিশ পরিষেবা, ভারতীয় বন পরিষেবা এবং রাজ্য সিভিল সার্ভিসের বিভিন্ন শাখা থেকে কর্মকর্তাদের শ্রেণিবিন্যাস করা হয়। বিচার বিভাগের প্রধান বিচারপতি। বিহারে একটি হাইকোর্ট রয়েছে যা ১৯১৬ সাল থেকে কাজ করছে। সরকারের সকল দফতর রাজ্যের রাজধানী পাটনায় অবস্থিত।
রাজ্যটি প্রশাসনিকভাবে ৯টি বিভাগ এবং ৩৮টি জেলায় বিভক্ত। শহরাঞ্চলের প্রশাসনের জন্য বিহারে ১২টি পৌরসভা, ৪৯ টি নগর পরিষদ, এবং ৮০টি নগর পঞ্চায়েত রয়েছে।
বুড়িগঙ্গা নদী

বুড়িগঙ্গা নদী বাংলাদেশের উত্তর-কেন্দ্রীয় অঞ্চলের ঢাকা ও নারায়ণগঞ্জ জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৩০২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িগঙ্গা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৭। বাংলাদেশের রাজধানী ঢাকা বুড়িগঙ্গা নদীর তীরে অবস্থিত। ৪০০ বছর আগে এই নদীর তীরেই গড়ে উঠেছিল ঢাকা শহর।
ব্রহ্মপুত্র আর শীতলক্ষ্যার পানি এক স্রোতে মিশে বুড়িগঙ্গা নদীর সৃষ্টি হয়েছিল। তবে বর্তমানে এটা ধলেশ্বরীর শাখাবিশেষ। কথিত আছে, গঙ্গা নদীর একটি ধারা প্রাচীনকালে ধলেশ্বরী হয়ে সোজা দক্ষিণে বঙ্গোপসাগরে মিশেছিল। পরে গঙ্গার সেই ধারাটির গতিপথ পরিবর্তন হলে গঙ্গার সাথে তার সংযোগ বিচ্ছিন্ন হয়ে পড়ে। তবে প্রাচীন গঙ্গা এই পথে প্রবাহিত হতো বলেই এমন নামকরণ। মূলত ধলেশ্বরী থেকে বুড়িগঙ্গার উৎপত্তি। কলাতিয়া এর উৎপত্তিস্থল। বর্তমানে উৎসমুখটি ভরাট হওয়ায় পুরানো কোন চিহ্ন খোঁজে পাওয়া যায় না।
বুড়িগঙ্গার সৌন্দর্য বাড়ানোর কাজ করেছিলেন বাংলার সুবাদার মুকাররম খাঁ। তার শাসনামলে শহরের যেসকল অংশ নদীর তীরে অবস্থিত ছিল, সেখানে প্রতি রাতে আলোক সজ্জা করা হতো। এছাড়া নদীর বুকে অংসখ্য নৌকাতে জ্বলতো ফানুস বাতি। তখন বুড়িগঙ্গার তীরে অপরূপ সৌন্দর্য্যের সৃষ্টি হতো। ১৮০০ সালে টেইলর বুড়িগঙ্গা নদী দেখে মুগ্ধ হয়ে লিখেছিলেন- "বর্ষাকালে যখন বুড়িগঙ্গা পানিতে ভরপুর থাকে তখন দুর থেকে ঢাকাকে দেখায় ভেনিসের মতো।" তবে বুড়িগঙ্গার আগের ঐতিহ্য এখন আর নেই। কালের বিবর্তনে দখল হয়ে যাচ্ছে বুড়িগঙ্গার নদীতীর।
বুড়িগঙ্গা সাকুল্যে ৩০ কিমি দীর্ঘ। গড়পড়তা ৪০০ মিটার প্রশস্ত। গভীরতা প্রায় ৪০ মিটার। ১৯৮৪ সালে এর পানিপ্রবাহের পরিমাণ ছিল সর্বোচ্চ ২ হাজার ৯০২ কিউসেক। তবে বর্তমানে বুড়িগঙ্গার পানিপ্রবাহের পরিমাণ প্রায় অর্ধেকে নেমে এসেছে।
মিনিক্স

মিনিক্স একটি ইউনিক্স-লাইক কম্পিউটার অপারেটিং সিস্টেম। মাইক্রো কার্নেল আর্কিটেকচার ভিত্তিক এই অপারেটিং সিস্টেমটি অ্যান্ড্রুএস ট্যানেনবাম শিক্ষামূলক কাজে ব্যবহারের উদ্দেশ্যে তৈরী করেছিলেন। মিনিক্স লিনাক্স কার্নেল তৈরীতেও প্রেরণা যুগিয়েছিল।
মিনিক্স (মিনি-ইউনিক্স) প্রথম প্রকাশিত হয় ১৯৮৭ সালে, সম্পূর্ণ সোর্স কোড বিশ্ব বিদ্যালয়ে লেখাপড়া এবং গবেষণার কাজে ব্যবহার করার জন্য উন্মুক্ত ছিল। এটি ফ্রি এবং মুক্ত সোর্স করা হয় ২০০০ সালে যখন এটির লাইসেন্স পরিবর্তন করে বিএসডি লাইসেন্সের অধিনে নেয়া হয়।
অ্যান্ড্রু ট্যানেনবাম মিনিক্স তৈরী করেছিলেন আর্মস্টর্ডামের ভ্রিজে বিশ্ববিদ্যালয়ে। ১৯৮৭ সালেপাঠ্য বইয়ের "" অধ্যায়ে উল্লেখিত বৈশিষ্টগুলির কার্যকরী প্রয়োগ দেখানোর জন্য তিনি এটি তৈরী করেছিলেন।
বইতে মিনিক্স ১.০ এর প্রায় ১২০০০ লাইন সি সোর্স কোড প্রকাশ করা হয়েছে। মূলত কার্নেল, মেমরী ব্যবস্থাপনা, এবং ফাইল সিস্টেমের বিভিন্ন অংশের কোড এটি। Prentice-Hall মিনিক্সের সোর্স কোড এবং বাইনারি ফাইল ফ্লপি ডিস্কে প্রকাশ করেছে, এবং এর সাথে ব্যবহারী নির্দেশিকা অন্তর্ভুক্ত করা ছিল। মিনিক্স ১ সিস্টেমটি ইউনিক্সের সপ্তম সংস্করণের সমমানের।
টেনেনবাম সেই সময়ে সহজলভ্য IBM PC এবং IBM PC/AT মাইক্রোকম্পিউটারের উপযোগী করে ইউনিক্স তৈরী করেছিলেন।
কারেন আর্মস্ট্রং

ক্যারেন আর্মস্ট্রং (জ. নভেম্বর ১৪, ১৯৪৪) ইংরেজ লেখিকা যিনি ইসলাম, ইহুদীবাদ, খ্রিস্ট ধর্ম এবং বৌদ্ধ ধর্ম নিয়ে লেখেন। আর্মস্ট্রং ইংল্যান্ডের ওয়ারসেস্টারশায়ারের উইল্ডমুরে জন্মগ্রহণ করেন। তিনি ১৯৬২ থেকে ১৯৬৯ সাল পর্যন্ত গির্জার সেবিকা তথা নান ছিলেন। বর্তমানে মুক্তচিন্তার একজন একেশ্বরবাদী বুদ্ধিজীবী হিসেবে সুপরিচিত। তিনি একটি অভিনব তত্ত্বের অবতারণা করেছেন যাতে বলা হয়েছে মানব সভ্যতার বিকাশের আবশ্যকীয় ফলস্বরুপ মৌলবাদী ধর্মগুলোর সৃষ্টি হয়েছে। তিনি একটি আইরিশ পরিবারে জন্মগ্রহণ করেন এবং তার পরিবার পরে বার্মিংহামে বসবাস করতে থাকে।
গ্রামীণ ব্যাংক

গ্রামীণ ব্যাংক হলো বাংলাদেশের একটি আধা-সরকারি স্বায়ত্বশাসিত প্রতিষ্ঠান। এটি বাংলাদেশের ক্ষুদ্রঋণ প্রদানকারী বিশেষায়িত সামাজিক উন্নয়ন ব্যাংক। এটি দারিদ্র্য পীড়িত মানুষের কাছে জামানত ছাড়াই ক্ষুদ্রঋণ (যা মাইক্রোক্রেডিট বা "গ্রামীণক্রেডিট" নামে পরিচিত) প্রদান করে।
গ্রামীণ ব্যাংক একটি আইন দ্বারা পরিচালিত পাবলিক অথরিটি। এর সূচনা ১৯৭৬ সালে চট্টগ্রাম বিশ্ববিদ্যালয়ের অধ্যাপক মুহাম্মদ ইউনূস এর একটি গবেষণা প্রকল্পের মাধ্যমে, যা গ্রামের গরিবদের ব্যাংকিং সেবা প্রদানের জন্য একটি ঋণ সরবরাহ ব্যবস্থা পরিকল্পনা করার জন্য পরিচালিত হয়। ১৯৮৩ সালের অক্টোবরে জাতীয় আইন দ্বারা গ্রামীণ ব্যাংককে একটি স্বাধীন ব্যাংক হিসেবে গতচগুতা
কার্যক্রম পরিচালনার অনুমতি দেওয়া হয়। গ্রামীণ ব্যাংক ক্ষুদ্রঋণ মডেল অনুসরন করা সত্বেও মাইক্রোক্রেডিট রেগুলেটরী অথরিটি আইন, ২০০৬ অনুযায়ী এটি 'ক্ষুদ্রঋণ প্রতিষ্ঠান' না হওয়ায় গ্রামীণ ব্যাংক মাইক্রোক্রেডিট রেগুলেটরী অথরিটি এর আওতাধীন প্রতিষ্ঠান নয়। এটি একটি স্বতন্ত্র আইন- গ্রামীণ ব্যাংক অধ্যাদেশ, ১৯৮৩-এর (বর্তমানে গ্রামীণ ব্যাংক আইন, ২০১৩) অধীনে পরিচালিত হয়।
২০০৩ থেকে ২০০৭ সালের মধ্যে ব্যাংকটি উল্লেখযোগ্যভাবে উন্নতি করে। জানুয়ারি ২০২২ পর্যন্ত ব্যাংকটির মোট ঋণগ্রহীতার সংখ্যা প্রায় লক্ষ, যার ৯৬.৮১% নারী। ১৯৯৮ সালে ব্যাংকের "নিম্ন ব্যয়ের আবাসন কর্মসূচি" 'ওয়ার্ল্ড হ্যাবিটেট অ্যাওয়ার্ড' লাভ করে। ২০০৬ সালে ব্যাংক এবং এর প্রতিষ্ঠাতা মুহাম্মদ ইউনূস যৌথভাবে নোবেল শান্তি পুরস্কার লাভ করেন।
ব্যাংকের সাফল্য বিশ্বব্যাপী ৬৪টিরও বেশি দেশে অনুরূপ প্রকল্পের জন্য অনুপ্রেরণা হিসেবে কাজ করেছে, যার মধ্যে বিশ্বব্যাংকের গ্রামীণ ধরনের ঋণ ব্যবস্থা অর্থায়নের উদ্যোগও রয়েছে।
মুহাম্মদ ইউনূস ১৯৭৪ সালের বাংলাদেশের দুর্ভিক্ষ চলাকালীন ৪২টি পরিবারের একটি দলকে ২৭ মার্কিন ডলার ব্যক্তিগত ঋণ দেওয়ার মাধ্যমে অনুপ্রাণিত হয়েছিলেন। এই ঋণটি তাদেরকে বিক্রয়ের জন্য পণ্য তৈরি করতে সহায়তা করেছিল, যাতে তারা শোষণমূলক ঋণের উচ্চ সুদের বোঝা থেকে মুক্ত থাকে। ইউনূস বিশ্বাস করতেন যে এই ধরনের ঋণ বৃহত্তর জনগণের জন্য উপলব্ধ হলে ব্যবসাকে উৎসাহিত করতে পারে এবং বাংলাদেশের ব্যাপক গ্রামীণ দারিদ্র্য হ্রাস করতে পারে।
ইউনূস তার গবেষণা ও অভিজ্ঞতা থেকে গ্রামীণ ব্যাংকের নীতি তৈরি করেছিলেন। তিনি একটি গবেষণা প্রকল্প শুরু করেছিলেন, যা একটি জাতীয় বাণিজ্যিক ব্যাংক এবং চট্টগ্রাম বিশ্ববিদ্যালয় এর সাথে মিলিত হয়ে গ্রামীণ দরিদ্রদের জন্য ক্রেডিট এবং ব্যাংকিং সেবা প্রদান পদ্ধতি পরীক্ষা করার জন্য মাইক্রোক্রেডিট বাড়ানোর লক্ষ্যে কাজ করে। ১৯৭৬ সালে জোবরা গ্রাম প্রথম এই প্রকল্পের মাধ্যমে সেবা পায়। পরবর্তী দুই বছরে প্রকল্পটি এলাকার অন্যান্য গ্রামে বিস্তৃত হয়। এই প্রকল্পটি, বাংলাদেশ ব্যাংক এর সহায়তায়, ১৯৭৯ সালে টাঙ্গাইল জেলা তে (রাজধানী ঢাকা থেকে উত্তরে) বিস্তৃত হয়। পরবর্তী কয়েক বছরে, প্রকল্পের সেবা বাংলাদেশের অন্যান্য জেলায় বিস্তৃত হয়।
এটি বাংলাদেশ ব্যাংক এর তালিকাভুক্ত নয়। এটি বাংলাদেশের ৫টি অ-তালিকাভুক্ত ব্যাংকের একটি।
২০০৬ সালে দারিদ্র বিমোচনে অবদান রাখায় গ্রামীণ ব্যাংক এবং মুহাম্মদ ইউনুস যৌথভাবে নোবেল শান্তি পুরস্কার লাভ করেন।
লাসা (প্রশাসনিক স্তরের জেলা)

লাসা (ইংরেজি ভাষা: Lhasa) তিব্বতের রাজধানী। এটি ঐতিহাসিকভাবে দালাই লামার বাসস্থানও বটে। এই শহরকে তিব্বতী বজ্রযান বৌদ্ধধর্মের আঁতুরঘরও বলা হয় 
লাসা শব্দটির আক্ষরিক অর্থ "দেবতাদের আবাস"। প্রাচীন তিব্বতী দলিলপত্র অনুযায়ী এই স্থানের আদি নাম ছিল "রাসা" (যার অর্থ "দরবার" বা "ছাগলের আবাস")। সমূদ্রসমতল হতে এর উচ্চতা ৩,৬৫০ মিটার ১২,০০০ ফুট), যা বিশ্বের উচ্চতম শহর গুলির মধ্যে পড়ে। এখানে প্রায় ৩০০০০০ এর অধিক লোক বাস করে।
লাসা তিব্বত এর রাজধানী। একে নিষিদ্ধ শহরও বলা হয়ে থাকে। শহরের আয়তন ১৬৮ বর্গ কিলোমিটার।
তিব্বতের বৌদ্ধদের জীবন্ত ঈশ্বরনামে খ্যাত আগের দালাই লামার নগরী লাসার নামের অর্থ ‘দেবতাদের ভূমি‘ (Land of the Gods)। তিব্বতের প্রাচীন পাণ্ডুলিপি অনুযায়ী, আগে এ জায়গার নাম ছিল ‘রাসা’ যার মানে কিনা ‘ছাগলদের ভূমি’। তবে হতে পারে শব্দটা এসেছে রাও-সা থেকে যার মানে ‘দেয়াল আবিষ্ট এলাকা’। হতে পারে, মারপরি টিলার রাজকীয় পরিবারের শিকার করবার সংরক্ষিত এলাকা হবার কারণে এরকম নাম ছিল। ৮২২ সালে চীন ও তিব্বতের মাঝে হয়ে যাওয়া চুক্তিতে প্রথমবারের মতো ‘লাসা’ নামখানা উল্লেখিত দেখা যায়। প্রসঙ্গত উল্লেখ্য, রাজা সংস্তান গ্যাম্পোকে বলা হয় তিব্বতী সাম্রাজ্যের প্রতিষ্ঠাতা, যার হাত ধরে এখানে বৌদ্ধ ধর্মের আবির্ভাব হয়।
এটা মূলত দালাই লামার শীতকালীন আবাস। ১৬৪৫ সালে পঞ্চম দালাই লামা নির্মাণ করেন পোটালা প্রাসাদ। পর্যটকদের কাছে আকর্ষণীয় একটি জায়গা হলো এই প্রাসাদ যেখানে রয়েছে ১৩টি তলা, প্রায় ১,০০০ কক্ষ, ১০,০০০ মঠ এবং ২ লাখ মূর্তি। মার্পো রি বা রেড হিলের চূড়ায় ৩৮৪ ফুট উঁচু এ প্রাসাদ উপত্যকা ভূমি থেকে প্রায় ১,০০০ ফুট উঁচু।
রাজা সংস্তান গ্যাম্পো সপ্তম শতকে এটি নির্মাণ করেন। এখানে রয়েছে শাক্যমুনি বুদ্ধের মূর্তি, যেটি কিনা রাজকুমারী ওয়েন চেং ১,৩০০ বছর আগে নিয়ে আসেন, তিব্বতের সবচেয়ে পূজনীয় বস্তু এটিই। চার তলা উঁচু সোনায় মোড়া ছাদওয়ালা মন্দিরটি দক্ষিণমুখী ও দেখতে চমৎকার। পুরনো লাসার মাঝখানে অবস্থিত বার্খোর স্কোয়ারে রয়েছে এ মন্দিরটি।
এটি দালাই লামার গ্রীষ্মকালীন আবাস। ১৭৫৫ সালে সপ্তম দালাই লামা এটি প্রতিষ্ঠা করেন। এই পুরনো প্রাসাদখানাতে আছে ছোট একটি চিড়িয়াখানা, বোটানিক্যাল গার্ডেন এবং একটি ম্যানশন। পোটালা থেকে এক কিলোমিটার দূরে অবস্থিত নরবুলিংক্ষা পর্যটনের বড় একটি কেন্দ্র।
সপ্তদশ শতকের মাঝে তিব্বতের বিদেশী পণ্য কেনাবেচার শ্রেষ্ঠ স্থান হয়ে দাঁড়ায় জমজমাট বার্খোর। এ এলাকায় থাকতেন বণিক ও দেশান্তরীগণ। স্থানটি মুখর থাকে পর্যটকদের বুলিতে। তিব্বতী নানা হাতের কারুকাজ এখানে কিনতে পাওয়া যায়।
১৯৯৯ সালের ৫ অক্টোবর তিব্বত মিউজিয়ামের যাত্রা শুরু হয়। এটি তিব্বত স্বায়ত্তশাসিত অঞ্চলের প্রথম এবং সবচেয়ে বড় যাদুঘর। এখানে প্রায় ১,০০০ এর মতো মূল্যবান বস্তু রয়েছে। পোটালা প্রাসাদের পশ্চিমে নরবুলিংখা রোডের কোণায় একটি L-আকৃতির ভবনে এ মিউজিয়াম রয়েছে।
বিষয়শ্রেণিঃলাসার মোট জনসংখ্যা
www.lasa.gov.cn
ইলিনয়

ইলিনয় () মার্কিন যুক্তরাষ্ট্রের হৃৎকেন্দ্র হিসেবে পরিচিত মধ্য-পশ্চিম অঞ্চলে অবস্থিত একটি অঙ্গরাজ্য। ভৌগোলিকভাবে এটি দেশটির গ্রেট লেকস বা মহাহ্রদ অঞ্চলের উপকূলবর্তী অঙ্গরাজ্যগুলির একটি। ইলিনয়ের উত্তরে উইসকন্সিন, উত্তর-পূর্বে মিশিগান হ্রদ (প্রায় ১০০ কিলোমিটার দীর্ঘ তটরেখা), পূর্বে ইন্ডিয়ানা, দক্ষিণে কেন্টাকি (সীমানাটি ওহাইও নদী দ্বারা গঠিত), পশ্চিমে মিজুরি ও আইওয়া (মিসিসিপি নদী দ্বারা পৃথকীকৃত)। পূর্বদিকে ওয়াবাশ নদীটি ইন্ডিয়ানার সাথে অঙ্গরাজ্যেটির সীমানার অংশবিশেষ গঠন করেছে।
ইলিনয় ১৮১৮ সালের ৩রা ডিসেম্বর ২১তম অঙ্গরাজ্য হিসেবে যুক্তরাষ্ট্রে যোগদান করে। এটি আব্রাহাম লিঙ্কনের সাথে সংশ্লিষ্টতার জন্য পরিচিত, একে লিংকনের দেশ নামেও ডাকা হয়। এখানেই লিংকন ওকালতি চর্চা করেন, রাজনীতিতে যোগ দেন, বিয়ে করেন, আইনসভার সদস্য হিসেবে প্রতিনিধিত্ব করেন এবং ১৮৬০ সালে মার্কিন রাষ্ট্রপতির পদে মনোনয়ন পান। ২০০৮ সালে ও ২০১২ সালে পরপর দুইবার এই রাজ্য থেকে আগত বারাক ওবামা প্রথম কৃষ্ণাঙ্গ মার্কিন রাষ্ট্রপতি হন। ১৯শ শতকের শেষভাগে এসে অঙ্গরাজ্যটি মার্কিন যুক্তরাষ্ট্রের একটি শীর্ষস্থানীয় শিল্পোৎপাদন অঞ্চলে পরিণত হয় এবং একই সাথে খামারজাত দ্রব্যের একটি প্রধান উৎপাদকের ভূমিকাও অব্যাহত রাখে। অঙ্গরাজ্যের প্রশাসনিক কেন্দ্র বা রাজধানীটি হল স্প্রিংফিল্ড। এখানে লিংকনের বাসভবনটি অবস্থিত, যাকে মার্কিন যুক্তরাষ্ট্রের একটি জাতীয় ঐতিহাসিক স্থানের মর্যাদা দেওয়া হয়েছে। তবে মিশিগান হ্রদের তীরে অবস্থিত শিকাগো মহানগরীটিই হল ইলিনয়ের প্রধান অর্থনৈতিক ও সাংস্কৃতিক কেন্দ্র। শিকাগো শহর ও ইলিনয়ের অবশিষ্ট অঞ্চলের মধ্যে আকাশপাতাল পার্থক্য বিদ্যমান। শিকাগো ও তার আশেপাশের এলাকাতে প্রায় ৮০ লক্ষ লোকের বাস। এটি গোটা মার্কিন যুক্তরাষ্ট্রের ৩য় বৃহত্তম নগরী। শিকাগো অঙ্গরাজ্যটির উত্তর প্রান্তে অবস্থিত বলে বাকী অংশটিকে "নিম্নরাজ্য" (ডাউনস্টেট) বলা হয়। ৪০ লক্ষ অধিবাসীবিশিষ্ট নিম্নরাজ্যটি শহর, খামারভূমি ও ছোট শহরের মিশ্রণ। ইলিনয় রাজনৈতিকভাবেও বিভক্ত। শিকাগো শহরটিতে ডেমোক্র্যাট পার্টির আধিপত্য বেশি, অন্যদিকে নিম্নরাজ্যে রিপাবলিকানরা প্রভাব বিস্তার করে। শিকাগোর নগরপ্রধান প্রায় সব সময়ই একজন ডেমোক্র্যাট, অন্যদিকে রাজ্যের প্রশাসক বা গভর্নর সর্বদাই একজন রিপাবলিকান হয়ে থাকেন। ইলিনয় নামটি স্থানীয় আদিবাসী আমেরিকীয় গোত্রগুলির একটি মৈত্রীর নাম ইলিনোয়া বা ইলিনি থেকে নেওয়া হয়েছে।
শুরুর দিকের অভিযাত্রীরা ইলিনয়কে প্রেইরি তৃণভূমির অঙ্গরাজ্য হিসেবেও ডাকা শুরু করে, কেননা এখানে ছিল বিশাল বিস্তৃত তৃণভূমি। ইলিনয় মার্কিন যুক্তরাষ্ট্রের সবচেয়ে সমতল রাজ্যগুলির একটি, এর গড় উচ্চতা সমুদ্র সমতল থেকে ১৮০ মিটার। পাহাড়গুলি হালকা ঢালু আর নদীর উপত্যকাগুলি অগভীর। দক্ষিণ-পশ্চিম কোণায় মিজুরি থেকে ওজার্ক পর্বতশ্রেণীটি ইলিনয়ে প্রবেশ করেছে। দক্ষিণ-পূর্বে আরেকটি অনুচ্চ মালভূমি ইন্ডিয়ানা ও কেন্টাকি থেকে প্রবেশ করেছে। ইলিনয়ের গ্রীষ্মকালগুলি উষ্ণ এবং শীতকালগুলি শীতল ও কদাচিৎ তুষারপ্রবণ।
আদিবাসী আমেরিকীয় গোত্রগুলি খ্রিস্টপূর্ব ৮ হাজার বছর থেকেই এখানে বসবাস করে আসছে। ১৭শ শতকে ফরাসিরা এখানে আগমন করে এবং ১৬৭৩ থেকে প্রায় ৯০ বছর অঞ্চলটি নিয়ন্ত্রণ করে ১৭৬৩ সালে এটিকে ব্রিটিশদের কাছে দিয়ে দেয়। এর ১৫ বছর পর ১৭৭৮ সালে মার্কিন যুক্তরাষ্ট্র এটিকে ব্রিটিশদের কাছে থেকে দখলে নিয়ে নেয়।
১৯৬২ সাল থেকে ১৯৯৯ অবধি, শিকাগোর ও'হেয়ার আন্তর্জাতিক বিমানবন্দর (ওআরডি) ছিল বিশ্বের সবচেয়ে ব্যস্ততম বিমানবন্দর, মোট উড়ান এবং যাত্রী উভয়ের ক্ষেত্রেই এটি পরিমাপ করা হয়েছিল।
কেডিই

কেডিই () মুক্ত সফটওয়্যার উন্নয়নের কাজে নিয়োজিত একটি আন্তর্জাতিক মুক্ত সফটওয়্যার সম্প্রদায়। উন্নয়নের কেন্দ্র হিশেবে কেডিই ব্যবহারকারীদের প্রয়োজনীয় টুল ও অ্যাসেট প্রদান করে, যেটি এ ধরনের সফটওয়্যারের সম্মিলিত উন্নয়নে সহায়ক। কেডিইর জনপ্রিয় পণ্যগুলোর মধ্যে রয়েছে কেডিই ডেস্কটপ, কেডিই ফ্রেমওয়ার্কসমূহ, এবং ক্রিটা অথবা ডিজিক্যামের মত কিছু ক্রস-প্ল্যাটফর্ম সফটওয়্যার যেগুলো ইউনিক্স ও ইউনিক্স-সদৃশ ডেস্কটপ, মাইক্রোসফট উইন্ডোজ ও অ্যান্ড্রয়েডে চালানোর উপযোগী করে তৈরী করা হয়েছে। 
কেডিইর সবচেয়ে পরিচিত পণ্য হিশেবে প্লাজমা ডেস্কটপ বেশ অনেকগুলো লিনাক্স ডিস্ট্রিবিউশনের সাথে পূর্বনির্ধারিত ডেস্কটপ এনভায়রনমেন্ট হিশেবে আসে, যার মধ্যে রয়েছে ওপেনসুয্যে মাজিয়া, মানজারো লিনাক্স কেডিই, নেটরানার লিনাক্স, চক্র লিনাক্স, কুবুন্টু, পিসি লিনাক্স ওএস এবং কেডিই নিওন(উবুন্টু-ভিত্তিক)।
কেডিই কম্যুনিটির কাজ পরিধি বিচার নিচের সংখ্যাগুলো দিয়ে করা যাবে:
কেডিই সম্প্রদায় কর্তৃক উন্নয়ন ও রক্ষণাবেক্ষণ করা অনেকগুলো পরিচিত মুক্ত সফটওয়্যার প্রকল্প রয়েছে।
কেডিই বা কেডিই সফটওয়্যার কম্পিলেশন বলতে আমরা যা বুঝি তার মূলত তিনটি অংশ:
এসব ছাড়াও "এক্সট্রাগিয়ার"-এর আরও কিছু স্বকীয় অ্যাপলিকেশন রয়েছে।
কেডিই প্লাজমা বিভিন্ন আলাদা ফ্যাক্টর, যেমন ডেস্কটপ, নোটবুক, ট্যাবলেট, স্মার্টফোনে, এমনকি গ্রত্থিত বা এম্বেডেড যন্ত্রেও চলে সমর্থ একটি ব্যবহারকারী ইন্টারফেস প্রযুক্তি। 
সর্বশেষ প্লাজমা ৫-এর বিভিন্ন আলাদা ওয়ার্কস্পেসের জন্য বৈশিষ্ট্যগুলো হলো:
ব্রাজিলের প্রাথমিক শিক্ষাব্যবস্থা চলে কেডিই সফটওয়্যার চলা কম্পিউটার ব্যবহার করে, যেখানে ৪,০০০ শহরে প্রায় ৪২,০০০-এর মত ইশকুল রয়েছে এবং এ প্রক্রিয়ায় কেডিই সফটওয়্যার প্রায় ৫.২ কোটি শিশুর জন্য ব্যবহৃত হচ্ছে। তাদের ব্যবহার করা ডিস্ট্রিবিউশনটির নাম এডুকেশনাল লিনাক্স, যেটি একটা কুবুন্টু ভিত্তিক লিনাক্স ডিস্ট্রিবিউশন। এর পাশাপাশি আরও হাজার হাজার শিক্ষার্থী তাদের বিশ্ববিদ্যালয়ে কেডিই পণ্য ব্যবহার করে। পর্তুগিজ এবং ভেনিজুয়েলার অনেক বিদ্যালয়েও কেডিই সফটওয়্যার ব্যবহার করা হয়, যথাক্রমে ৭,০০,০০০ ও ১০ লাখ সিস্টেমে। 
পারদাস যদিও একটি স্থানীয় লিনাক্স ডিস্ট্রিবিউশন, তুর্কি সরকারের অনেকগুলো বিভাগ কেডিই সফটওয়্যার ব্যবহার করে, যার মধ্যে তুর্কি সামরিক বাহিনী, জাতীয় প্রতিরক্ষা মন্ত্রণালয়, তুর্কি পুলিশ এবং এসজিকেও রয়েছে। 
নিউক্লিয়ার গবেষণার ইউরোপিয় সংগঠন সার্নও কেডিই সফটওয়্যার ব্যবহার করে। 
প্রায় ১১,০০০ সিস্টেমে জার্মানি তাদের দূতাবাসে কেডিই সফটওয়্যার ব্যবহার করে।
মঙ্গল অভিযানের সময় নাসা প্লাজমা ডেস্কটপ ব্যবহার করেছিলো।
এরিক রেমন্ড

এরিক রেমন্ড (জন্ম ৪ঠা ডিসেম্বর, ১৯৫৭) উন্মুক্তসোর্স আন্দোলনের অন্যতম প্রধান নেতা। তার "ক্যাথেড্রাল ও বাজার" কে উন্মুক্তসোর্স আন্দোলনের সবচেয়ে গুরুত্বপূর্ণ রচনাগুলির মধ্যে একটি ধরা হয়। তিনি রগুলাইক গেম নেটহ্যাক এর জন্য একটি গাইডবুক লিখেছেন।
অক্সফোর্ড বিশ্ববিদ্যালয়

ইংল্যান্ডের অক্সফোর্ড শহরে অবস্থিত অক্সফোর্ড বিশ্ববিদ্যালয় () ইংরেজি ভাষাভাষী জগতের সবচেয়ে পুরাতন বিশ্ববিদ্যালয়। ধারণা করা হয় ১১শ শতাব্দীর শেষ দিকে অথবা ১২শ শতাব্দীর প্রথমে এই বিশ্ববিদ্যালয় যাত্রা শুরু করে। অক্সফোর্ড বিশ্ববিদ্যালয় বর্তমানে বিশ্বের শ্রেষ্ঠ বিশ্ববিদ্যালয়গুলোর অন্যতম হিসেবে সর্বস্বীকৃত।
অক্সফোর্ড বিশ্ববিদ্যালয় প্রতিষ্ঠার সঠিক তারিখ জানা না গেলেও অনুমান করা হয় ১১ শতাব্দীর প্রথম থেকেই অক্সফোর্ডে শিক্ষাপ্রতিষ্ঠানের অস্তিত্ব ছিল। তবে ১১৬৭ সালে রাজা ২য় হেনরি ইংরেজ ছাত্রদের প্যারিস বিশ্ববিদ্যালয়ে পড়ার ব্যাপারে নিষেধাজ্ঞা জারি করলে অক্সফোর্ড বিশ্ববিদ্যালয় দ্রুত জনপ্রিয়তা লাভ করে। প্রথমদিকে এ বিশ্ববিদ্যালয়ে ধর্মতত্ত্ব, আইন, চিকিৎসাবিজ্ঞান ও দর্শন বিভাগ ছিল। প্রথমদিকে বিশ্ববিদ্যালয়ের নিজের কোন ভবন ছিলনা, ভাড়া করা হল অথবা চার্চে ক্লাস নেওয়া হত। ১৩৫৫ সালে রাজার এক আদেশবলে বিশ্ববিদ্যালয়কে অক্সফোর্ড শহরে স্থান দেওয়া হয়। ইংল্যান্ডের গৃহযুদ্ধের সময় বিশ্ববিদ্যালয়টি রাজার প্রতি আনুগত্য প্রকাশ করে কিন্তু পরবর্তীকালে রাজার ২য় পুত্রের সাথে সংঘাতে জড়িয়ে যায়। ১৯শ শতাব্দীতে বিশ্ববিদ্যালয়টির কলেবর বৃদ্ধি করা হয়। ১৮৮৭ সালে প্রথম মহিলা কলেজ লেডি মার্গারেট হল প্রতিষ্ঠিত হয়। ২০ শতকে বিশ্ববিদ্যালয়টির আরও সংষ্কার করা হয়। বিজ্ঞানের গুরুত্ব বৃদ্ধি করা হয় ও নতুন বিভাগ খোলা হয়।
অক্সফোর্ড বিশ্ববিদ্যালয় ৩৯টি কলেজ এবং ৫ টি Permanent Private Halls (PPHs) এর সমন্বয়ে গঠিত। এদের প্রতিটি স্বতন্ত্রভাবে পরিচালিত হয়। সকল ছাত্রকে এদের যেকোন একটির সাথে যুক্ত থাকতে হয়। আবাসিক সুবিধা ছাড়াও কলেজগুলোতে ছাত্রদের ক্লাস নেয়া হয়। তবে পরীক্ষা, গবেষণাগার এবং কেন্দ্রীয় লাইব্রেরি বিশ্ববিদ্যালয় কর্তৃপক্ষ পরিচালনা করে। প্রতিটি কলেজে সাধারণত একটি ডাইনিং হল, প্রার্থনা কেন্দ্র, লাইব্রেরি, তিনটি কমন রুম এবং ২০০-৪০০ ছাত্রের থাকার স্থান থাকে। কলেজগুলোর ভর্তি প্রক্রিয়া আলাদা হলেও একটি গ্রহণযোগ্য মান ধরে রাখা হয়। কলেজগুলো হলো:
১৪৭৮ সালে প্রতিষ্ঠিত অক্সফোর্ড ইউনিভার্সিটি প্রেস লিঃ বা ইউপিএল অক্সফোর্ড বিশ্ববিদ্যালয়েরই একটি অংশ। এটি পৃথিবীর অন্যতম নামকরা প্রকাশনা সংস্থা হিসেবে বিবেচিত।
অক্সফোর্ড বিশ্ববিদ্যালয়ের অ্যালামনাইদের অক্সনিয়ান বলা হয়।
অক্সফোর্ড বিশ্ববিদ্যালয়ে বহু বিখ্যাত ব্যক্তিত্ব শিক্ষা লাভ করেছেন। এ পর্যন্ত কমপক্ষে ৪ জন ইংরেজ রাজা, ৮ জন বিদেশী রাজা, ৪৭ জন নোবেল পুরস্কার বিজয়ী, ২৫ জন ব্রিটিশ প্রধানমন্ত্রী, ২৮ জন বিদেশী প্রেসিডেন্ট ও প্রধানমন্ত্রী, ৭ জন সেইন্ট বা সাধু, ১৮ জন কার্ডিনাল ও এক জন পোপ এ বিশ্ববিদ্যালয়ের শিক্ষার্থী ছিলেন। এদের মধ্যে রয়েছেন - জন ওয়েজলি, অস্কার ওয়াইল্ড, সেসিল রোডস, এডমান্ড হ্যালি, স্টিফেন হকিং, টিম বার্নার্স-লি, হিউ গ্রান্ট, রুপার্ট মার্ডক, মার্গারেট থ্যাচার প্রমুখ ব্যক্তিবর্গ।
অক্সফোর্ড বিশ্ববিদ্যালয় অসংখ্য কল্পকাহিনীর পটভূমিতে বিদ্যমান। ১৪০০ সালের দিকে জেফ্রি চসারের "দ্য ক্যান্টারবেরি টেলস"-এ অক্সফোর্ডের উল্লেখ পাওয়া যায়। এতে একজন ব্যক্তির উল্লেখ করা হয় যিনি "অক্সেনফোর্ডের কেরানি [শিক্ষার্থী]"।
১৯৮৯ সালে ৫৩৩টি উপন্যাস পাওয়া যায়, যা অক্সফোর্ডের পটভূমিতে রচিত এবং ধীরে ধীরে এই সংখ্যা বৃদ্ধি পেতে থাকে। বিখ্যাত সাহিত্যকর্মের মধ্যে ইভলিন ওয়াহের "ব্রাইডশেড রিভিজিটেড" ১৯৮১ সালে একটি টেলিভিশন ধারাবাহিকে উপযোগ করা হয় এবং ফিলিপ পুলম্যানের ত্রয়ী উপন্যাস "হিজ ডার্ক ম্যাটেরিয়ালস" ২০০৭ সালে একটি "চলচ্চিত্রে" এবং ২০১৯ সালে বিবিসি টেলিভিশনের ধারাবাহিকের উপযোগ করা হয়।
অন্যান্য উল্লেখযোগ্য সৃষ্টিকর্মের মধ্যে রয়েছে:
উল্লেখযোগ্য অকোপলকল্পিত সৃষ্টিকর্ম হল জ্যান মরিস রচিত "অক্সফোর্ড"।
কেমব্রিজ বিশ্ববিদ্যালয়

কেমব্রিজ বিশ্ববিদ্যালয় () ইংল্যান্ডের কেমব্রিজ শহরে অবস্থিত একটি বিশ্ববিদ্যালয়। এটি ইংরেজিভাষী বিশ্বের দ্বিতীয় প্রাচীনতম বিশ্ববিদ্যালয় (অক্সফোর্ড বিশ্ববিদ্যালয়ের পরে) এবং বিশ্বের সবচেয়ে মর্যাদাপূর্ণ বিশ্ববিদ্যালয়গুলির একটি হিসেবে পরিগণিত।
প্রাচীন নথিপত্র অনুসারে ১২০৯ সালে অক্সফোর্ডের কিছু পণ্ডিতব্যক্তি স্থানীয় লোকদের সাথে বিবাদের জের ধরে শহর ছেড়ে চলে যান এবং কেমব্রিজ শহরে এসে নিজেদের সংগঠন গড়ে তোলেন। এটিই পরে কেমব্রিজ বিশ্ববিদ্যালয়ে পরিণত হয়।
কেমব্রিজ ও অক্সফোর্ড বিশ্ববিদ্যালয় দুইটিকে একত্রে অনেক সময় "অক্সব্রিজ" নামে ডাকা হয়। একে অপরের দীর্ঘস্থায়ী প্রতিদ্বন্দ্বী বিশ্ববিদ্যালয় দুইটি বহু শতাব্দী যাবৎ ইংরেজ সমাজ ও সংস্কৃতির অংশ।
কেমব্রিজ বিশ্ববিদ্যালয়ের সাথে সংশ্লিষ্ট ব্যক্তিদের ক্যান্টাব্রিজিয়ান (Cantabrigian) বিশেষণে অভিহিত করা হয়।
স্টিভেন কুক

স্টিভেন কুক (; জন্ম:১৪ ডিসেম্বর, ১৯৩৯) একজন বিখ্যাত মার্কিন কম্পিউটার বিজ্ঞানী ও গণিতবিদ। টুরিং পুরস্কারপ্রাপ্ত কুকের প্রধান অবদান কম্প্লেক্সিটি তত্ত্বের গুরুত্বপূর্ণ এনপি-সম্পূর্ণতা ধারণা উদ্ভাবন করা। তিনি ২০০৮ সালে টুরিং পুরস্কার পান। বর্তমানে তিনি টরন্টো বিশ্ববিদ্যালয় এ কম্পিউটার বিজ্ঞান বিভাগ ও গণিত বিভাগে অধ্যাপক পদে দায়িত্বরত।
স্টিভেন কুকের জন্ম ১৯৩৯ সালের ১৪ ডিসেম্বর নিউইয়র্কে। তিনি ১৯৬১ সালে মিশিগান বিশ্ববিদ্যালয় থেকে স্নাতক ডিগ্রি এবং ১৯৬২ ও ১৯৬৬ সালে হার্ভার্ড বিশ্ববিদ্যালয় থেকে স্নাতকোত্তর ও পিএইচডি ডিগ্রি অর্জন করেন। পরবর্তীতে ১৯৬৬ সালে তিনি ইউনিভার্সিটি অব ক্যালিফোর্নিয়াতে গণিত বিভাগে সহকারী অধ্যাপক হিসেবে যোগ দেন। ১৯৭০ সালে তিনি ইউনিভার্সিটি অব টরেন্টোতে কম্পিউটার বিজ্ঞান এবং গণিত বিভাগে সহযোগী অধ্যাপক হিসেবে যোগ দেন এবং ১৯৭৫ সালে অধ্যাপক হন।
স্টিভেন কুক ২০০৮ সালে এসিএম টুরিং পুরস্কার পান।
কুক দুই সন্তান এর জনক এবং বর্তমানে তিনি সস্ত্রীক টরেন্টো রয়েছেন। তিনি বেহালা বাজাতে পারেন এবং নৌভ্রমণ পছন্দ করেন।
আগ্রাবাদ

আগ্রাবাদ বাংলাদশের চট্টগ্রাম জেলার বাণিজ্যিক এলাকা যা শহরের দক্ষিণ দিকে অবস্থিত।
চট্টগ্রাম শহরের অধিকাংশ সরকারি, বেসরকারি ও ব্যক্তিমালিকানায় পরিচালিত বাণিজ্যিক-অবাণিজ্যিক প্রতিষ্ঠানের প্রধান-শাখা-বাণিজ্যিক কার্যালয়সমূহ এখানে অবস্থিত। দেশি-বিদেশি ব্যাংক-বীমা কোম্পানিসহ চট্টগ্রাম স্টক এক্সচেঞ্জ, চিটাগাং চেম্বার অব কমার্স অ্যান্ড ইন্ডাস্ট্রি এখানে অবস্থিত।
১৯৪৭ সালের পূর্বে আগ্রাবাদ মূলত একটি গ্রাম ছিলো। পরবর্তীতে ঔপনিবেশিক শাসনকাল শেষ হওয়ার পর ১৯৫০ সালের দিকে এ অঞ্চলের উন্নয়ন শুরু হয়। পরবর্তীতে আশির দশক থেকে এ এলাকায় নগরায়ন শুরু হয়।
আগ্রাবাদের উত্তরে চৌমুহনি, দক্ষিণে বারেক বিল্ডিং মোড়, পূর্বে মোগলটুলী, মাদারবাড়ি এবং পশ্চিমে হালিশহর অবস্থিত। বাদামতলী মোড়, আগ্রাবাদ সংযোগ সড়ক, শেখ মুজিব সড়ক, ইত্যাদি গুরুত্বপূর্ণ সড়ক আগ্রাবাদের সাথে সংযুক্ত। এছাড়াও গুরুত্বপূর্ণ স্থানের মধ্যে রয়েছে স্ট্র্যান্ড রোড, সদরঘাট।
জাতি-তাত্ত্বিক জাদুঘর আগ্রাবাদে অবস্থিত বাংলাদেশের একমাত্র জাতি-তাত্ত্বিক জাদুঘর যা মূলত বাংলাদেশের বিভিন্ন নৃতাত্ত্বিক জাতিগোষ্ঠীর জীবনপ্রণালী এবং পারস্পরিক বোঝাপড়া ও সহকর্মী-অনুভূতি লালনের জন্য প্রতিষ্ঠিত। এই জাদুঘরে বাংলাদেশের উপজাতীয় মানুষের ইতিহাস সমন্বিত উপকরণের প্রদর্শন করা হয়েছে। এশিয়ায় মাত্র দুটি জাতি-তাত্ত্বিক জাদুঘরের মধ্যে এটি একটি।
আগ্রাবাদ অফিসার্স টেনিস ক্লাব আগ্রাবাদের চট্টগ্রাম সরকারি কর্মচারী (সিজিএস) কলোনির প্রবেশদ্বারে পাশে আবস্থিত। ২০১২ সালে সিসিএল আন্তঃক্লাব টেনিস প্রতিযোগিতায় এই ক্লাব বিজয়ী হয়।
আগ্রাবাদ সংযোগ সড়ক চট্টগ্রাম শহরের প্রধান সংযোগ সড়কগুলোর মধ্যে একটি। এটি শহরের দক্ষিণে বাদামতলী মোড় হতে হালিশহর বিশ্বরোড পর্যন্ত বিস্তৃত। সড়কটি বেপারী পাড়া, শান্তিবাগ হয়ে হালিশহর বড়পোল মোড় পর্যন্ত এগিয়েছে।
রূপালী ব্যাংক পিএলসি

রূপালী ব্যাংক পাবলিক লিমিটেড কোম্পানি (আরবিপিএলসি) বাংলাদেশের একটি অন্যতম এবং বৃহৎ রাষ্ট্রায়ত্ত বাণিজ্যিক ব্যাংক।
বাংলাদেশ ব্যাংক (জাতীয়করণ) অধ্যাদেশ, ১৯৭২-এর অধীনে প্রতিষ্ঠিত একটি রাষ্ট্রায়ত্ত বাণিজ্যিক ব্যাংক। পূর্ব পাকিস্তানে কার্যরত মুসলিম কমার্শিয়াল ব্যাংক, অস্ট্রেলেশিয়া ব্যাংক এবং স্ট্যান্ডার্ড ব্যাংকের সকল সম্পদ ও দায় নিয়ে রূপালী ব্যাংক প্রতিষ্ঠা করা হয়। ৫০০ মিলিয়ন টাকা অনুমোদিত এবং ১০ মিলিয়ন টাকা পরিশোধিত মূলধন নিয়ে রূপালী ব্যাংক ১৯৭২ সালের মার্চ মাসে ব্যাংকিং কার্যক্রম শুরু করে। ১৯৭৩ সালে ব্যাংকটির পরিশোধিত মূলধন ২০ মিলিয়ন টাকায় উন্নীত করা হয়। পরবর্তীকালে ব্যাংকটির ব্যবসায়িক কার্যক্রম, সম্পদ ও দায়ের পরিমাণ বৃদ্ধির সাথে সামঞ্জস্য রেখে এর অনুমোদিত ও পরিশোধিত মূলধন যথাক্রমে ৭ বিলিয়ন ও ১.২৫ বিলিয়ন টাকায় বৃদ্ধি করা হয়। ১৯৮৬ সালের ১৪ ডিসেম্বর তারিখে ব্যাংকটির শেয়ার মূলধনের অন্তত ৫১% সরকারি মালিকানায় রেখে বাকি অংশ বেসরকারি খাতে ছেড়ে দেওয়ার সিদ্ধান্ত নেওয়া হয়।
১৯৯৭ সালে ব্যাংকটির মোট পরিশোধিত মূলধনে সরকারের অংশ ছিল ৯৪.৫৫%। শেয়ার মূলধনের অধিকাংশ সরকার কর্তৃক পরিশোধিত বলে রূপালী ব্যাংককে একটি রাষ্ট্রায়ত্ত ব্যাংক হিসেবেই বিবেচনা করা হয়। ৩০ জুন ২০০০ তারিখে রূপালী ব্যাংকের শেয়ায়হোল্ডারের সংখ্যা ছিল ২,৭২৩ এবং সঞ্চিতি তহবিলের পরিমাণ ছিল ১৮১ মিলিয়ন টাকা। ৩০ জুন ২০২০ তারিখে ব্যাংকটির অনুমোদিত মূলধন ৭০০০ মিলিয়ন টাকা এবং পরিশোধিত মূলধন ৪১৪২ মিলিয়ন টাকা।
সরকার কর্তৃক মনোনীত ১২ সদস্যবিশিষ্ট একটি পরিচালক পর্ষদের ওপর রূপালী ব্যাংকের সার্বিক ব্যবস্থাপনার দায়িত্ব ন্যস্ত। ব্যবস্থাপনা পরিচালক ব্যাংকটির প্রধান নির্বাহী। সারাদেশে কয়েকটি আঞ্চলিক অফিসসহ দেশের ৮টি বিভাগীয় শহরে রূপালী ব্যাংকের ৮টি বিভাগীয় অফিস রয়েছে। এ ব্যাংকের প্রধান কার্যালয়ের বিভিন্ন বিভাগের মধ্যে কর্মচারী প্রশাসন বা আপন বিভাগ, সংস্থাপন ও কল্যাণ, সাধারণ ব্যাংকিং, কেন্দ্রীয় হিসাব, উন্নয়ন, পরিকল্পনা ও গবেষণা, সাধারণ ঋণ, বিশেষ ঋণ, আন্তর্জাতিক লেনদেন, নিরীক্ষা ও পরিদর্শন, আইন ও আদায় বিভাগ এবং পল্লী ঋণ বিভাগ উল্লেখযোগ্য। বৈদেশিক রেমিট্যান্স স্থানান্তর সেবাসহ রূপালী ব্যাংক ব্যাপকভাবে বৈদেশিক বাণিজ্যের লেনদেনে অংশগ্রহণ করে। বর্তমানে বিশ্বের বিভিন্ন দেশে মোট ৩৫০টি ব্যাংক ও আর্থিক প্রতিষ্ঠানের সাথে রূপালী ব্যাংকের করেসপন্ডেন্ট ব্যাংকিং সম্পর্ক রয়েছে। দেশে ৫৮৭ টি শাখা ও ২৩ টি উপশাখা আছে। করাচিতে ব্যাংকটির একটি বৈদেশিক শাখা রয়েছে।
সরকার কর্তৃক মনোনীত ১৩ সদস্যবিশিষ্ট একটি পরিচালক পর্ষদের ওপর রূপালী ব্যাংকের সার্বিক ব্যবস্থাপনার দায়িত্ব ন্যস্ত। ব্যবস্থাপনা পরিচালক ব্যাংকটির প্রধান নির্বাহী। সারাদেশে ২৬টি আঞ্চলিক অফিসসহ ১০টি বিভাগীয় অফিস রয়েছে। বিভিন্ন হিসাবে আমানত গ্রহণ এবং অর্থনীতির প্রায় প্রতিটি খাতে ঋণ বিতরণ ছাড়াও রূপালী ব্যাংক সারাদেশে এর শাখাসমূহের মাধ্যমে সরকারের রাজস্ব জমা গ্রহণ এবং খাদ্য সংগ্রহ কার্যক্রমে সরকারকে এজেন্সি সেবা প্রদান করে থাকে।
বর্তমানে ব্যাংকটির শাখার সংখ্যা ৫৮৬ টি। সর্বশেষ শাখা, ভিটিবিশাড়া শাখা, ব্রাহ্মণবাড়িয়া (উদ্বোধনঃ ২৭ ডিসেম্বর ২০২১)। বর্তমানে রূপালী ব্যাংকে ৬০০০+ জন কর্মকর্তা-কর্মচারী কাজ করছেন।
আবাহনী লিমিটেড (ঢাকা)

আবাহনী লিমিটেড বাংলাদেশের একটি জনপ্রিয় ক্রীড়া সংগঠন। ১৯৭২ সালে ইকবাল স্পোর্টিং ক্লাব নাম পরিবর্তন করে আবাহনী ক্রীড়াচক্র হিসেবে প্রতিষ্ঠিত হয়েছে।। প্রতিষ্ঠালগ্ন থেকে বর্তমান পর্যন্ত আবাহনী বাংলাদেশের ক্রীড়া জগতে অন্যতম শীর্ষস্থানীয় সংগঠন হিসেবে অধিষ্ঠিত হয়েছে। ১৯৮৯ সালে আবাহনী ক্রীড়াচক্রকে লিমিটেড কোম্পানিতে পরিণত করা হয়।
২০২২-২৩ মৌসুমের জন্য ঢাকা আবাহনী লিমিটেডের স্কোয়াড।
উপাত্ত (১৯৭৩-২০১৬)
স্বাধীনতা কাপ:
আহমেদাবাদ

আহমেদাবাদ (, ; ) হল ভারতের গুজরাত রাজ্যের বৃহত্তম শহর এবং সাবেক রাজধানী। এটি আহমেদাবাদ জেলার প্রশাসনিক সদর দপ্তর এবং গুজরাতের বিচার বিভাগীয় রাজধানী; গুজরাত হাইকোর্ট এখানে অবস্থিত। ৫৮ লাখের অধিক জনসংখ্যা এবং ৬৩ লাখ বর্ধিত জনসংখ্যা নিয়ে এটি ভারতের পঞ্চম বৃহত্তম শহর ও সপ্তম বৃহত্তর মেট্রোপলিটন এলাকা। এটি ফোর্বসের দশকের দ্রুততম ক্রমবর্ধমান শহরগুলোর 'তালিকায় তৃতীয় স্থান দখল করে। আহমেদাবাদ সবরমতি নদীর তীরে অবস্থিত; গুজরাতের রাজধানী গান্ধীনগর থেকে দূরে।
আহমেদাবাদ শহরে বিভিন্ন উৎসব পালন করা হয়। জনপ্রিয় উদ্‌যাপন এবং পালনীয় উৎসবের মধ্যে রয়েছে উত্তরায়ণ, যা ১৪ এবং ১৫ জানুয়ারী বার্ষিক ঘুড়ি উড়নোর দিন হিসাবে পরিচিত। নবরাত্রির নয়টি রাত্রি নগরীর বিভিন্ন জায়গাগুলিতে গুজরাতের সর্বাধিক জনপ্রিয় লোক নৃত্য গারবা পরিবেশনের সাথে পালিত হয়। দীপাবলির আলোর উৎসবে প্রতিটি ঘরে প্রদীপ জ্বালিয়ে আলোকিত করা হয়, মেঝেতে রঙ্গুলি দিয়ে সজ্জিত করা হয় এবং বাজি-পটকা ফাটানো হয়। জগন্নাথ মন্দিরে হিন্দু পঞ্জিকা অনুযায়ী বাৎসরিক রথযাত্রা এবং মুসলিমদের পবিত্র মহররম মাসে তাজিয়ার মিছিল এই শহরের গুরুত্বপূর্ণ ঘটনা।
২০০১ সালে আহমেদাবাদের সাক্ষরতার হার ৭৯.৮৯% ছিল, যা ২০১১ সালে বেড়ে দাঁড়িয়েছে ৮৯.৬২ শতাংশে। ২০১১ পর্যন্ত পুরুষ ও মহিলাদের মধ্যে সাক্ষরতার হার ছিল যথাক্রমে ৯৩.৯৬% এবং ৮৮.৮১ শতাংশ।
আহমেদাবাদের বেশ কয়েকটি বিশ্ববিদ্যালয়গুলির মধ্যে গুজরাত বিশ্ববিদ্যালয়টি সবচেয়ে বড় এবং প্রাচীনতম বলে দাবি করা হয়; যদিও গুজরাত বিদ্যাপীঠটি মহাত্মা গান্ধী দ্বারা ১৯২০ সালে প্রতিষ্ঠিত হয়েছিল - এটি ব্রিটিশ রাজের কাছ থেকে কোন সনদ লাভ করেনি, এটি কেবল ১৯৬৩ সালে একটি ডিমেড বিশ্ববিদ্যালয় হয়ে ওঠে। নগরীর একটি বিশাল সংখ্যক কলেজ গুজরাত বিশ্ববিদ্যালয়ের দ্বারা অনুমোদিত। গুজরাত টেকনোলজিকাল বিশ্ববিদ্যালয়, সিইপিটি বিশ্ববিদ্যালয়, নির্মা বিশ্ববিদ্যালয় এবং আহমেদাবাদ বিশ্ববিদ্যালয় বর্তমান শতাব্দীতে প্রতিষ্ঠিত হয়েছে। ডাঃ বাবাসাহেব আম্বেদকর মুক্ত বিশ্ববিদ্যালয়ের দূর শিক্ষার কোর্সে ১,০০,০০০ এরও বেশি শিক্ষার্থী ভর্তি হয়েছেন।
আহমেদাবাদ ইন্ডিয়ান ইনস্টিটিউট অফ ম্যানেজমেন্ট আহমেদাবাদ শহরে অবস্থিত, যা ২০১৮ সালে মানবসম্পদ উন্নয়ন মন্ত্রক দ্বারা দেশের পরিচালিত ম্যানেজমেন্ট ইনস্টিটিউটগুলির মধ্যে প্রথম স্থান অর্জন করে।
১৯৪৭ সালে বিজ্ঞানী বিক্রম সারাভাই দ্বারা প্রতিষ্ঠিত আহমেদাবাদের সর্বাধিক প্রাচীন গবেষণা প্রতিষ্ঠানের শারীরিক "গবেষণা ল্যাবরেটরি" মহাকাশ বিজ্ঞান, জ্যোতির্বিজ্ঞান, উচ্চ-শক্তি পদার্থবিজ্ঞান এবং গবেষণার বিভিন্ন ক্ষেত্রে সক্রিয় রয়েছে। মৃণালিনী সারাভাই ১৯৪৯ সালে প্রতিষ্ঠিত দারপানা একাডেমি অফ পারফর্মিং আর্টস'কে ইউনেস্কো দ্বারা "বিশ্ব সাংস্কৃতিক ও প্রাকৃতিক ঐতিহ্য সুরক্ষা"য় সক্রিয় একটি সংস্থা হিসাবে তালিকাভুক্ত করে।
আহমেদাবাদে বিদ্যালয়গুলি পৌর কর্পোরেশন দ্বারা পরিচালিত হয়, বা ব্যক্তিগতভাবে, ট্রাস্ট এবং কর্পোরেশন দ্বারা পরিচালিত হয়। বেশিরভাগ বিদ্যালয় গুজরাত মাধ্যমিক ও উচ্চ মাধ্যমিক শিক্ষা বোর্ডের দ্বারা অনুমোদিত, যদিও কিছু কিছু কেন্দ্রীয় মাধ্যমিক শিক্ষাবোর্ড, কাউন্সিল ফর দ্য ইন্ডিয়ান স্কুল সার্টিফিকেট এক্সামিনেশনস এবং আন্তর্জাতিক স্নাতক ও জাতীয় উন্মুক্ত বিদ্যালয় প্রতিষ্ঠান দ্বারা অনুমোদিত।
২০১১ সালের ৩১ মার্চ , ইউনেস্কোর ওয়ার্ল্ড হেরিটেজ শহরের তালিকায় আহেমদাবাদের নাম নথিভুক্ত করা হয়। ২০১৭ সালের ৮ জুলাই , ইউনেস্কোর ওয়েবসাইটে এই শহরকে বিশ্ব ঐতিহ্যপূর্ণ শহর হিসেবে গণ্য করা হয়েছে। ভারতের প্রথম ওয়ার্ল্ড হেরিটেজ সিটির তকমা পায় এই শহর।
কুয়াকাটা

কুয়াকাটা ( ; (বর্মী/রাখাইন/আরাকানি:ကုအာကာတ) বাংলাদেশের দক্ষিণ-পশ্চিমাঞ্চলের পটুয়াখালী জেলার একটি শহর ও পর্যটনকেন্দ্র। এটি বাংলাদেশের পটুয়াখালী জেলায় অবস্থিত। এখানে আছে কুয়াকাটা সমুদ্র সৈকত যা পর্যটকদের কাছে "সাগরকন্যা" হিসেবে পরিচিত। ১৮ কিলোমিটার দৈর্ঘ্যের সৈকত বিশিষ্ট কুয়াকাটা বাংলাদেশের অন্যতম নৈসর্গিক সমুদ্র সৈকত। এটি বাংলাদেশের একমাত্র সৈকত যেখান থেকে সূর্যোদয় এবং সূর্যাস্ত দুটোই দেখা যায়।
পটুয়াখালী জেলার কলাপাড়া উপজেলার মহিপুর থানার কুয়াকাটা পৌরসভায় অবস্থিত। ঢাকা থেকে সড়কপথে এর দূরত্ব ৩৮০ কিলোমিটার ও বরিশাল থেকে ১০৮ কিলোমিটার। কুয়াকাটা পটুয়াখালী সদর থেকে ৭০ কিলোমিটার দক্ষিণে অবস্থিত।
২০১১ এর আদমশুমারি অনুযায়ী কুয়াকাটার মোট জনসংখ্যা ৯,০৭৭ জন এবং পরিবার সংখ্যা ২,০৬৫ টি।
কুয়াকাটা নামের পেছনে রয়েছে আরাকানিদের এদেশে আগমনের সাথে জড়িত ইতিহাস। 'কুয়া' শব্দটি এসেছে 'কুপ' থেকে। ধারণা করা হয় ১৮ শতকে মুঘল শাসকদের দ্বারা বার্মা থেকে বিতাড়িত হয়ে আরাকানিরা এই অঞ্চলে এসে বসবাস শুরু করে। তখন এখানে সুপেয় জলের অভাব পূরণ করতে তারা প্রচুর কুয়ো বা কুপ খনন করেছিলেন, সেই থেকেই এই অঞ্চলের নাম হয়ে যায় কুয়াকাটা!
কুয়াকাটা হিন্দু ও বৌদ্ধ সম্প্রদায়ের তীর্থস্থান। অগণিত ভক্তরা এখানে 'রাস পূর্ণিমা' এবং 'মাঘী পূর্ণিমা' উৎসবে উপস্থিত হন। এই উপলক্ষে তীর্থযাত্রীরা উপসাগরে পবিত্র স্নান করেন এবং ঐতিহ্যবাহী মেলায় অংশ নেন। সমুদ্র সৈকতের পাশে অবস্থিত ১০০ বছরের পুরানো বৌদ্ধ মন্দিরে গৌতম বুদ্ধের মূর্তি এবং দু'টি ২০০ বছরের পুরানো কূপ রয়েছে।
এই শহর ও এর সন্নিকটবর্তী যেসব দর্শনীয় স্থান রয়েছে সেগুলো হল:
মারি নদী

মারি (; Ngarrindjeri: "Millewa", Yorta Yorta: "Dhungala" ("Tongala")) অস্ট্রেলিয়ার প্রধান নদী। ২,৫৮৯ কিমি দীর্ঘ নদীটি দৈর্ঘ্যে দেশটির অন্যান্য নদীর মধ্যে কেবল ডার্লিং নদীর চেয়ে ছোট। নদীটী দক্ষিণ-পূর্ব নিউ সাউথ ওয়েল্‌সে অস্ট্রেলীয় আল্প্‌সে উৎপত্তিলাভ করে উত্তর-পশ্চিমে প্রবাহিত হয়েছে এবং নিউ সাউথ ওয়েল্‌স ও ভিক্টোরিয়া রাজ্যের মধ্যকার সীমান্তের অধিকাংশ গঠন করেছে। দক্ষিণ অস্ট্রেলিয়ায় প্রবেশের পর এটি দক্ষিণে মোড় নিয়েছে এবং আলেক্‌জান্দ্রিনা হ্রদের ভেতর দিয়ে প্রবাহিত হয়ে এনকাউন্টার উপসাগরের কাছে ভারত মহাসাগরে গিয়ে পতিত হয়েছে। নিউ সাউথ ওয়েল্‌সের আলবেরি, ভিক্টোরিয়ার সোয়ান হিল ও মিল্ডুরা এবং দক্ষিণ অস্ট্রেলিয়ার মারি ব্রিজ নদীটির উপর অবস্থিত প্রধান প্রধান শহর। মারি নদী ব্যবস্থা ১০ লক্ষ বর্গকিমি-রও বেশি এলাকার পানি নিষ্কাশন করে। মারাম্‌বিজি এবং ডার্লিং মারির দুই প্রধান উপনদী। ডার্লিঙের উৎপত্তিস্থল থেকে মারি নদীর মোহনা পর্যন্ত জলপথের দৈর্ঘ্য ৩,৭৫০ কিমি, যা অস্ট্রেলিয়ার দীর্ঘতম নদী ব্যবস্থা। অ্যাডেলেইড শহর মারি নদীর উপরেই পানি সরবরাহের জন্য নির্ভর করে। নিউ সাউথ ওয়েল্‌স, ভিক্টোরিয়া ও দক্ষিণ অস্ট্রেলিয়া --- তিনটি রাজ্যই মারিকে সেচকাজে ব্যবহার করে। সেচের জন্য মারি নদীর উপর হিউম হ্রদ নামের ৭০ বর্গকিমি আয়তনের একটি কৃত্রিম জলাধার নির্মাণ করা হয়েছে, যা অস্ট্রেলিয়ার বৃহত্তম এরকম জলাধার।
আয়ার হ্রদ

আয়ার হ্রদ ( ), দাপ্তরিকভাবে কাটি থান্ডা-লেক আয়ার,;) অস্ট্রেলিয়ার দক্ষিণে দক্ষিণ অস্ট্রেলিয়া রাজ্যের মধ্যাঞ্চলে অবস্থিত একটি লবণাক্ত পানির হ্রদ। ঊষর অঞ্চলে অবস্থিত হ্রদটি প্রায়ই শুকনো থাকে। মূলত বর্ষাকালেই এতে পানি সঞ্চিত হয় এবং তখন এটি মধ্য অস্ট্রেলিয়ার এক বিরাট অঞ্চলের পানি নিষ্কাশনস্থল হিসেবে কাজ করে। হ্রদটি উত্তর আয়ার হ্রদ ও নিম্ন আয়ার হ্রদের সমন্বয়ে গঠিত, এবং এই দুইটিকে গয়ডার চ্যানেল সংযুক্ত করেছে। হ্রদটির আয়তন প্রায় ৯,৩০০ বর্গকিমি। এটি সমুদ্র সমতলের ১৬ মিটার নিচে অবস্থিত এবং এটিই অস্ট্রেলিয়ার নিম্নতম বিন্দু। হ্রদটিকে ব্রিটিশ পর্যটক এডওয়ার্ড জন আয়ারের নামে নামকরণ করা হয়েছে। আয়ার ১৮৪০ সালে হ্রদটি আবিষ্কার করেন।
ফ্লিন্ডার্স নদী

ফ্লিন্ডার্স () উত্তর-পূর্ব অস্ট্রেলিয়ার একটি নদী। এটি ৮৪০ কিমি দীর্ঘ। কুইন্সল্যান্ড রাজ্যের উত্তরাংশে গ্রেগরি পর্বতমালার দক্ষিণ-পশ্চিম ঢালে এই নদী উৎপত্তি লাভ করেছে এবং সেখান থেকে উত্তরে ও উত্তর-পশ্চিমে স্বল্প লোকবসতির নিচু এলাকার মধ্য দিয়ে সর্পিলভাবে অগ্রসর হয়ে কার্পেন্টারিয়া উপসাগরে পতিত হয়েছে। ক্লন্‌কারি ও স্যাক্সবি এর দুইটি প্রধান উপনদী।
গ্রীষ্মকালে ফ্লিন্ডার্স নদী প্রায় ১০৭,৭০০ বর্গকিমি আয়তনের এলাকার পানি নিষ্কাশন করে। কিন্তু শীতকালে এটি প্রায়ই শুকিয়ে যায় এবং এর গতিপথে তখন কেবল কিছু কিছু পানির গর্তের চিহ্ন থাকে। এর ঊর্ধ উপত্যকা ভেড়ার র‌্যাঞ্চিং এবং নিম্ন উপত্যকা গরু-বাছুর র‌্যাঞ্চিঙে ব্যবহার করা হয়।
ফ্লিন্ডার্স নদী ব্রিটিশ নাবিক ম্যাথিউ ফ্লিন্ডার্সের নামে নামকরণ করা হয়েছে। ১৮৬৪ সালে এর উপত্যকায় প্রথম বসতি স্থাপিত হয়।
নালার্বর সমভূমি

নালার্বর সমভূমি () অস্ট্রেলিয়ার একটি চুনাপাথরীয় সমতলভূমি। এটি দক্ষিণ-পূর্ব পশ্চিম অস্ট্রেলিয়া এবং দক্ষিণাঞ্চলীয় দক্ষিণ অস্ট্রেলিয়ায় অবস্থিত। এটি পূর্ব-পশ্চিমে প্রায় ৭২৫ কিমি এবং উত্তর-দক্ষিণে ৪০০ কিমি দীর্ঘ। এর মোট আয়তন প্রায় ২০০,০০০ বর্গ কিমি। এটি প্রায় সম্পূর্ণ জনবসতিহীন। ট্রান্স-অস্ট্রেলিয়ান রেলপথ এর মধ্য দিয়ে চলে গেছে। মালভূমিটির ছিদ্রযুক্ত চুনাপাথরীয় মাটি পৃষ্ঠদেশের পানি শুষে নেয় এবং ভূগর্ভে এর ফলে বড় বড় গুহার সৃষ্টি হয়।
জায়গাটির নাম লাতিন nullus arbor (নুলুস আর্বর) থেকে এসেছে, যার অর্থ "বৃক্ষহীন"।
ব্রিসবেন

ব্রিসবেন () অস্ট্রেলিয়ার পূর্বাঞ্চলের একটি শহর। শহরটি কুইন্সল্যান্ড রাজ্যের রাজধানী এবং ব্রিসবেন নদীর তীরে মোরটন উপসাগরের কাছে অবস্থিত একটি সমুদ্র বন্দর। ব্রিসবেন নদীতে ড্রেজ করে শহরটিতে সমুদ্রগামী জাহাজের আসার ব্যবস্থা করা হয়েছে। বন্দর ব্যবস্থার মধ্যে আছে ড্রাই ডক্‌স ও ৩ কিমিরও বেশি হোয়্রর্ফ স্পেস। পশম এ শহরের প্রধান রপ্তানিকৃত দ্রব্য। অন্যান্য রপ্তানির মধ্যে আছে বরফজমা মাংস, চামড়া, চিনি, দুগ্ধজাত দ্রব্য, ভুট্টা, মুক্তার খোল এবং কয়লা। শহরটি রেল্পপথের মাধ্যমে অস্ট্রেলিয়ার সমস্ত প্রধান স্থানগুলির সাথে যুক্ত। ব্রিসবেন শহর ও এর পার্শ্ববর্তী এলাকা অস্ট্রেলিয়ার সবচেয়ে উৎপাদনশীল কৃষি ও খনি এলাকা। গুরুত্বপূর্ণ উৎপাদন কেন্দ্র ব্রিসবেনে খাদ্য প্রক্রিয়াকরণ, চামড়া পাকাকরণ, মোটরযান জোড়া লাগানো, মদ চোলাইকরণ, এবং কাঠ, কাপড়, তামাকজাত দ্রব্য, বুট ও জুতার উৎপাদন করা হয়। ব্রিসবেন একটি সুপরিকল্পিত নগরী। এর রাস্তাগুলি চওড়া, এখানে বহু নগর উদ্যান ও অনেক আধুনিক দালান আছে। উল্লেখযোগ্য স্থাপনার মধ্যে আছে পার্লামেন্ট বিল্ডিং সংসদ ভবন, টাউন হল বা নগর ভবন, ব্রিসবেন জাদুঘর এবং কুইন্সল্যান্ড বিশ্ববিদ্যালয়ের (১৯১০) দালানগুলি।
১৮২৪ সালে ব্রিটেনের অপরাধীদের রাখার জন্য ব্রিসবেন প্রতিষ্ঠা করা হয়। ব্রিটিশ জ্যোতির্বিজ্ঞানী ও প্রশাসক, তৎকালীন নিউ সাউথ ওয়েল্‌স রাজ্যের গভর্নর টমাস ব্রিসবেনের নামে শহরটির নামকরণ করা হয়। শহরটিকে ১৮৪২ সালে বসতি স্থাপনের জন্য খুলে দেয় আহয় এবং ১৮৫৯ সালে এটি নতুন রাজ্য কুইন্সল্যান্ডের রাজধানীতে পরিণত হয়। ১৯৮৮ সালে ব্রিসবেনে একটি বিশ্ব মেলা অনুষ্ঠিত হয়। মেলার আয়োজনে এখানে একটি নতুন বিমানবন্দর ও অনেক নতুন দালান নির্মাণ করা হয়।
ব্রিসবেনের জনসংখ্যা বৃদ্ধির হার অস্ট্রেলিয়ার সর্বোচ্চগুলির একটি। ১৯৪০ থেকে ১৯৮৬ সালের মধ্যে এর জনসংখ্যা দ্বিগুণেরও বেশি বৃদ্ধি পায়। বর্তমান মেট্রোপলিটান ব্রিসবেনের জনসংখ্যা প্রায় ১৮ লক্ষ।
পূর্ব ইউরোপ

পূর্ব ইউরোপ ইউরোপ মহাদেশের পূর্ব অংশ। ঠিক কোন্‌ কোন্‌ রাষ্ট্রগুলি পূর্ব ইউরোপের অন্তর্গত, তা নিয়ে কোন মতৈক্য নেই, কেননা কেবল ভৌগোলিক নয়, ভূরাজনৈতিক, সাংস্কৃতিক এবং আর্থসামাজিক দৃষ্টিকোণ থেকেও পূর্ব ইউরোপের সংজ্ঞা ভিন্ন হতে পারে।
জাতিসংঘের পরিসংখ্যান দপ্তর এবং আরও কিছু বিশেষজ্ঞের মতে পূর্ব ইউরোপের মূল বৈশিষ্ট্য হল গ্রিক, বাইজেন্টীয় রোমান, রুশ এবং উসমানীয় তুর্কি সংস্কৃতির প্রভাবের অধীন ইউরোপের পূর্ব অংশটি।
মার্কিন-সোভিয়েত ঠান্ডা যুদ্ধের সময় পূর্ব ইউরোপ বলতে সাম্যবাদী সোভিয়েত ইউনিয়নের ইউরোপীয় অংশ এবং অন্যান্য সাম্যবাদী দেশগুলিকে একত্রে বোঝানো হত। কিছু ইতিহাসবিদ ও সমাজবিজ্ঞানী মনে করেন এই সংজ্ঞাটি এখন আর প্রযোজ্য নয়। তবে পরিসংখ্যানের কাজে এখনও এই সংজ্ঞাটি গণনায় ধরা হয়।
তুর্কীয় ভাষাসমূহ

তুর্কীয় ভাষাসমূহ () মধ্য ও পশ্চিম এশিয়ায় কথ্য প্রায় ৩০টি ভাষার সমষ্টি।
এদেরকে ৫টি শাখায় ভাগ করা যায়।
শাখাগুলো হলো:
লাটিম

লাটিম বা লাট্টু বাংলাদেশসহ ভারতীয় উপ-মহাদেশগুলিতে প্রচলিত এক প্রকার খেলনা। এটি অন্যতম একটি গ্রামীণ খেলাও বটে। প্রাচীন রোমে লাটিমের ব্যবহার সম্পর্কে নিশ্চিত হওয়া গেছে। লাটিম অতিতে জুয়া খেলা ও ভবিষ্যদ্বাণী করতেও ব্যবহৃত হত বলে জানা যায়।
আগে সুতার মিস্ত্রিরাই গ্রামের কিশোরদেরকে লাটিম বানিয়ে দিতো। তারা সাধারণত পেয়ারা ও গাব গাছের ডাল দিয়ে এই লাটিম তৈরি করতো। নির্বাচিত পাট থেকে লাটিমের জন্য লতি বা ফিতা বানানো হতো। বর্তমানে বাণিজ্যিক ভিত্তিতে তুলাজাতীয় নরম কাঠ দিয়ে লাটিম এবং গেঞ্জির কাপড় দিয়ে লাটিমের ফিতা বানানো হয়। সাধারণত একটি মেশিনের সাহায্যে লাটিম তৈরি করা হয় যা ঘুরতে থাকে। ধারালো ছাঁচ দেওয়ার মতো যন্ত্র দিয়ে লাটিমের শেপ বা আকার নির্ধারণ করা হয়।
লৌহশলাকাকে অক্ষ বানিয়ে কাঠের বানানো গোলকটিকে খেলোয়াড় ২-৩ হাত দীর্ঘ এক টুকরো দড়ি বা সূতলি দিয়ে অক্ষশীর্ষ থেকে ক্রমশ গোলকটির নিম্নার্ধ সুষমভাবে পেঁচিয়ে হাতের প্রধানত তর্জনী ও বৃদ্ধঙ্গুল ব্যবহার ক'রে উঁচু থেকে ছুঁড়ে মাটি বা কিছুর তলে ঘুরায়।
সাধারণত তিন ধরনের লাটিম খেলা হয়।
১। বেল্লাপার ২। ঘরকোপ ৩। ঘুরতি কোপ
বেল্লাপারে একটি দাগ কেটে সীমানা চিহ্নিত করা হয়। প্রথম, দ্বিতীয়, তৃতীয় নির্ধারণী খেলায় যে লাটিম পরাজিত হয় তাকে ঘর থেকে নিজেদের লাটিম দিয়ে আঘাত করে করে প্রতিযোগীরা সীমানা পার করে দেয়। ঘুর্ণায়মান লাটিম হাতে নিয়েও প্রতিযোগী লাটিমকে আঘাত করা যায়। মাটিতে রাখা লাটিমকে আঘাত করতে ব্যর্থ হলে ঐ লাটিমের স্থানে ব্যর্থ লাটিমকে রাখা হয় এবং তাকে বেল্লা পার করা হয়। শর্ত অনুযায়ী সীমানা পার করা লাটিমকে নিজের লাটিম বা দা দিয়ে কোপ দেওয়া হয়।
লাটিমের ফিতা ও লাটিম দিয়ে একটি বৃত্ত আঁকার পর বৃত্তের ভিতর বন্দী লাটিমগুলোকে রাখা হয়। বৃত্তের ভিতরের লাটিমগুলিকে বাইরের মুক্ত প্রতিযোগীদের লাটিম দিয়ে আঘাত বা কোপ মেরে ক্ষত করাই এই লাটিম খেলার উদ্দেশ্য।
প্রতিযোগীদের মধ্যে একজন লাটিম ঘুরিয়ে দেয় আর অন্যরা তাদের লাটিম ঘুরিয়ে ওটাকে আঘাত করার চেষ্টা করে।এভাবে সবাই একবার করে ঘোরায়।
ফুল টোকা

ফুল টোকা বাংলাদেশের গ্রামীণ শিশু কিশোরদের অন্যতম খেলা। বাড়ির আঙ্গিনাতে কিংবা স্কুলের মাঠে ফুল টোকা খেলা হয়ে থাকে। শিশু বয়স থেকে কৈশোর পর্যন্ত এই খেলায় অংশ নেয় গ্রামের শিশুরা। এই খেলায় কোনো উপকরণ লাগে না।
দলপতি সহ দুই দলে ভাগ হয়ে কিছুটা দূরত্বে মুখোমুখি বসে এই খেলা শুরু করতে হয়। দুই দল নিজেদের খেলোয়াড়দের নাম ফুল অথবা ফলের নামে রেখে থাকে। দলপতি অপর পক্ষের যে কোনো খেলোয়াড়ের চোখ দুইহাতে চেপে ধরে সাংকেতিক নামে তার যে কোনো একজন খেলোয়াড়কে ডাকে। সে খেলোয়াড় এসে চোখ ধরে রাখা খেলোয়াড়টির কপালে আলতো করে টোকা দিয়ে নিজের জায়গায় গিয়ে বসে। চোখ খোলার পর ঐ খেলোয়াড়কে যে টোকা দিয়েছে তাকে শনাক্ত করতে হয়। সফল হলে সে সামনের দিকে লাফ দেবার সুযোগ পায়। এইভাবে যে দলের খেলোয়াড় লাফ দিয়ে প্রথমে সীমানা অতিক্রম করে সেই দলই জয়ী হয়।
মার্বেল খেলা

বাংলাদেশের গ্রামীণ কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিস্পত্তি হয় অন্যের মার্বেল খেলে জিতে নিজের করে নেবার মাধ্যমে। এই খেলার প্রথম প্রচলন শুরু চট্টগ্রামে।
এই খেলার অনেক নিয়মাবলী ও ভিন্নরকম খেলা আছে।যেমনঃ গরু চোর খেলা, আন্টিস খেলা, বাঘা খেলা,আরা-আরি খেলা,গাছাগাছি খেলা ইত্যাদি। 
মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভূমি এই খেলার জন্য উপযোগী।
প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়।
সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়।
তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে।
যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়।
এটি দুই, তিন, চার, পাঁচ কিংবা আরো অনেকে মিলে খেলা যায়।
প্রথমে একটি ছোট্ট গর্ত(যাকে চট্টগ্রামের ভাষায় কেপ বলে) থাকে। প্রথম জন খেলোয়াড় মার্বেল হাতের দুই আঙ্গুলের ঘষাতে দূরে মারে। দ্বিতীয় জন যদি সেই মার্বেলটি তার হাতের মাধ্যমে মেরে ছোঁয়ার পর যদি তার মার্বেল মেরে কেপে ডোকাতে পারে তাহলে সে বিজয়ী এবং সে নিয়মানুযায়ী দান পাবে। এভাবেই খেলা চলতে থাকে।
আগের মত একটি কেপ থাকবে। প্রতি ২,৩,৪ জন খেলতে পারে। সবাই প্রথমে একটা নির্দিষ্ট ‍রেখা থেকে কেপের মারবেল হাতে ছুড়ে মারতে হয়। তারপর কেপের সবচেয়ে কাছে যে থাকবে সে প্রথম বলে গণ্য হয়। তারপর প্রথম জন মার্বেল হাতের ঘষায় ছুড়ে মারে। যদি দ্বিতীয় জন সেই মার্বেল হাতের মেরে ছুতে পারে সে দশ পয়েন্ট পাবে। আবার কেপে ঢুকাতে পারলে দশ পাবে। এভাবে যে সবার আগে একশত পয়েন্ট করতে পারবে। সে বিজয়ী হবে এবং যে সবার শেষে থেকে যাবে সে গরুচোর বলে গণ্য হবে, এবং সবাই তার মার্বেলটিকের কেপ থেকে নিজের মার্বেল দ্বারা তিনবার আঘাত করে যতটুকু নিবে সেখান থেকে অপরজন একই ভাবে মারবে, শেষ যেই জায়গায় গিয়ে তার মার্বেল থামবে সেখান থেকে গরুচোর যে জন এক পা মাটির উপরে তুলে দুই হাতে কানে ধরে, এক নিঃশ্বাসে লাফিয়ে লাফিয়ে কেপে ছুঁতে যাবে যদি তার হাত ছুটে যায় অথবা পা মাটিতে পড়ে যায় বা নিংশ্বাস পড়ে যায় তাহলে অন্যরা তাকে পিঠে আঘাত ছোট ছোট আঘাত করতে করতে চলে যাবে।
কুতকুত

কুতকুত গ্রামীণ কিশোরী-তরুণীদের অন্যতম প্রধান খেলা। উঠানে শস্য শুকাতে দেবার ফাঁকে কিংবা বিকালের নরম আলোয় গৃহের আঙ্গিনায় কৈশর পেরোনো তরুণীরা কুতকুত খেলায় মেতে ওঠে। বর্ষার পরের নরম মাটিতে মাটির ভাঙ্গা তৈজসপত্রের অংশ দিয়ে দাগ কেটে কুতকুতের জন্য ঘর বানানো হয়। বাংলার গ্রামীণ মেয়েরা যে কোনো ঋতুতেই এই খেলা খেলে থাকে। কুতকুত খেলায় ঘর বেচাকেনার বিষয়টি বাণিজ্যের প্রতি গ্রামীণ নারীদের সচেতনতাকে তুলে ধরে।
আয়তক্ষেত্রাকার মোট ৭/৮টি ঘর আঁকা হয় এবং এই ঘরগুলোর শেষ মাথায় অর্ধচন্দ্রাকৃতির আর একটি ঘর বানানো হয়। প্রথম ঘরে গুটি ফেলে এক পা শূন্যে রেখে এবং দম দিতে দিতে গুটিকে সবগুলো ঘর অতিক্রম করে অর্ধচন্দ্রাকৃতির ঘরে এনে পা নামিয়ে দম ফেলা যায়। তার পর এই ঘর থেকে গুটিকে পা দিয়ে আঘাত করে সব ঘর অতিক্রম করানোর চেষ্টা করা হয়। গুটিটি সব ঘর অতিক্রম না করলে অর্ধচন্দ্রাকৃতির ঘর থেকে বের হয়ে শূন্যে পা তুলে দম নিতে নিতে তাকে আবার আগের নিয়মে ঘর থেকে বের করে আনতে হয়। খেলোয়াড়রা কপালে গুটি রেখে উপর দিকে তাকিয়ে ৮টা ঘরের দাগে পা না ফেলে অর্ধচন্দ্রাকৃতির ঘরে যেয়ে আবার প্রথম ঘরে ফেরত আসতে পারলে সে ঘর কেনার যোগ্যতা অর্জন করে। কুতকুত খেলায় যে ঘর কেনা হবে সেই ঘরে পা বা গুটি ফেলা যাবেনা। ঘর কেনার প্রক্রিয়াকালীন সময় খেলোয়াড়ের দাঁত দেখা গেলে ঐ খেলোয়াড়ের খেলা ঐ অবস্থায় মারা যায়। ক্রমান্বয়ে ঘর কিনে শেষ ঘরটি দখল করার মাধ্যমে খেলার নিস্পত্তি হয়।
এফএ কমিউনিটি শিল্ড

দ্য ফুটবল এসোসিয়েশন কমিউনিটি শিল্ড (সাবেক চ্যারিটি শিল্ড) একটি ইংরেজ ফুটবল ট্রফি যা বার্ষিক ম্যাচ হিসেবে এফ.এ. প্রিমিয়ার লীগ ও এফ.এ. কাপ বিজয়ী দলের মধ্যে অনুষ্ঠিত হয়। এটি বিশ্বের বিভিন্ন স্থানে অনুষ্ঠিত সুপার কাপ এর সমতুল্য। যদি একটি দল দ্বৈত শিরোপা (প্রিমিয়ারশিপ এবং এফএ কাপ) জেতে তবে দ্বৈত বিজয়ীর সাথে প্রিমিয়ার লীগ রানার-আপ দলের খেলা হয়। পরবর্তী মৌসুম শুরুর সময় এটি অনুষ্ঠিত হয় এবং প্রথাগতভাবে পুরনো ওয়েম্বলি স্টেডিয়ামে অনুষ্ঠিত হত। তবে বিগত কয়েক মৌসুমে ওয়েম্বলি স্টেডিয়ামের পুনঃনির্মাণ চলার সময় ওয়েলসের কার্ডিফে অবস্থিত মিলেনিয়াম স্টেডিয়ামে ম্যাচটি অনুষ্ঠিত হচ্ছে।T
যদিও ইংল্যান্ডের খেলাধুলার একটি সম্মাননা হলেও, কমিউনিটি শিল্ড অন্যান্য প্রতিযোগিতা, যেম্ন প্রিমিয়ার লীগ, এফ.এ. কাপ ও লীগ কাপ থেকে অনেক কম গুরুত্বপূর্ণ খেলা হিসেবে বিবেচিত হয়। এটিকে সাধারণ একটি ছোটোখাটো ট্রফি হিসেবেই দেখা হয় এবং এটা নিয়ে কেউ তেমন উচ্ছ্বাস প্রকাশ করে না। আধুনিক যুকে কমিউনিটি শিল্ডকে প্রীতি ম্যাচ হিসেবেই বেশি দেখা হয়; যার একটি উদাহরণ হচ্ছে ২০০৩ সালে ম্যানচেস্টার ইউনাইটেড কাপটি জিতলেও দলনেতা রয় কিনের হাসিমুখ দেখা যায় নি। এ কারণে কোন দল মৌসুমে কেবন এই কাপ পেয়ে শেষ করলে সন্তুষ্ট হয় না, যদিও অনেক দলের এভাবে কাপ জেতাটা একটা প্রথা হয়ে গেছে।
এই শিল্ডটি বিভিন্ন দাতব্য কাজে অর্থ জোগাড়ের জন্য এফএকে সাহায্য করে থাকে। এই অর্থের মূল উৎস খেলা দেখার টিকেট এবং খেলার দিন অনুষ্ঠিত বিভিন্ন অনুষ্ঠান থেকে প্রাপ্ত অর্থ। এই তহবিলের অংশবিশেষ এমন ক্লাবকে দেয়া হয় যারা এফএ কাপের প্রথম রাউন্ডের অংশগ্রহণ করেছে, এবং তাদেরকে পরে একটি দাতব্য সংস্থার নাম প্রস্তাবের অধিকার দেয়া হয় যে প্রতিষ্ঠানটি ঐ তহবিলের অর্থ পাবে। বাকী অর্থ এফএর সহযোগী দাতব্য সংস্থাকে দান করা হয়।.
শেরিফ অব লন্ডন চ্যারিটি শিল্ড নামে ১৮৯৮-৯৯ মৌসুম থেকে অনুষ্ঠিত প্রতিযোগিতাটি পরিবর্তিত হয়ে শিল্ডটি প্রথম খেলা হয় ১৯০৮-০৯ মৌসুমে।